《秋胡行 其九》
南北朝·颜延之

高张生绝弦，声急由调起。自昔枉光尘，结言固终始。

如何久为别，百行愆诸己。君子失明义，谁与偕没齿。

愧彼行露诗，甘之长川汜。

作者简介：颜延之（384～456年），字延年，南朝宋文学家。祖籍琅邪临沂（今山东临沂）。曾祖含，右光禄大夫。祖约，零陵太守。父显，护军司马。少孤贫，居陋室，好读书，无所不览，文章之美，冠绝当时，与谢灵运并称“颜谢”。嗜酒，不护细行，年三十犹未婚娶。